Alagad susog na ngane sa deklarasyon kan Wikileaks sa saiyang websayt mismo, ... an WikiLeaks sarong non-profit media organization maigot sa pagdarang mga mahahalagang bareta asin impormasyon sa publiko. Kami natao nin naiiba, nasisiguro asin anonimong paagi para sa mga independienteng parapahayag nin impormasyon sa enterong kinaban na hilom asin patago na magtao nin siring na mga bagay sa samong mga peryodista. Kami napabalangibog kan mga materyal na may etiko, pulitikal asin historikong halaga manta sinasaray mi an identidad kan mga tagaambag ming anonimo. Sa siring na sistema, natao kami nin garantisadong paagi sa pagbuyagyag asin pagbiklad kan mga binabagat asin tuyong pigririrong na mga inhustisya.